1700485





ASSIGNMENT DETAILS AND FEEDBACK	SOUTH WEST WALES CENTRE FOR TEACHER EDUCATION

Sections marked with * should be completed by module lead
Student name:	     	Student P number:	
Programme: *	PGCE Primary
Module: *	School Development and Pupil Progress	Module Level (6 or 7):* 	7
Module code: *	M7X02153	Contribution to Overall 	Module Assessment (%): *	70%
Module Lead:*	Helen Lewis 
Assignment Title:*	Written assessment 4,500 words	Assignment No (x of x):*	1/2
Start date:*	5/3/17	Submission deadline:*	30th May 2018
Return date of provisional marks & written feedback:*	27th June 2018 



Referencing:	In the main body of your submission you must give credit to authors on whose research your work is based. Append to your submission a reference list that indicates the books, articles, etc. that you have read or quoted in order to complete this assignment (e.g. for books: surname of author and initials,  year of publication, title of book, edition, publisher: place of publication).
Submission:	All assignments must be submitted to Turnitin unless otherwise instructed by the Lecturer. 	Note: the Turnitin version is the primary submission and acts as a receipt for the student.  Late submission of the electronic version of the assignment will result in a late penalty.  Penalties for late submission: Up to one week late, maximum grade D.  Over one week late, Refer.  Only the Extenuating Circumstances Panel may grant an extension.	
Date:		30th May 2018

Module lead to tick to indicate if a hard copy version of the assignment must be submitted.*	YES	
	NO	




Cynorthwyo Cynnydd Disgyblion: Dadansoddiad manwl o ddatblygiad cyfannol un plentyn, gan gyfiawnhau’r camau dysgu nesaf.

Rhagarweiniad
	Ar gyfer yr aseiniad hwn arsylwais ar blentyn sydd yn ddisgybl yn fy ysgol profiad addysgu proffesiynol presennol. Am resymau diogelwch a rhesymau moesegol mi fydd enw’r ysgol ac enw’r plentyn a ddewiswyd arsylwi arnynt yn aros yn anhysbys trwy gydol yr aseiniad. Lleolir yr ysgol ym Merthyr Tudful.  Mae tua 443 o blant ar gofrestr yr ysgol a phob un ohonynt rhwng tair blwydd oed ac un ar ddeg mlwydd oed. Ysgol Gymraeg yw hi, gyda thua 2% o’r plant yn dod o gartrefi Cymraeg. Mae 13.4% o blant yn gymwys i dderbyn prydau bwyd am ddim sy’n is na’r cyfartaledd cenedlaethol. Mae gan 15.8% o blant anghenion dysgu ychwanegol. Cyllideb yr ysgol ar gyfer pob unigolyn yw £3,347. Penodwyd y prifathro ym Mehefin 2015 (Estyn, 2017).
	Penderfynais arsylwi ar ferch ym mlwyddyn 4, gan fy mod i’n ei dysgu hi ar gyfer pob pwnc a chredaf fod hynny’n bwysig er mwyn cael darlun cyflawn o blentyn. Byddwn i’n cyfeirio ati fel plentyn A trwy gydol yr aseiniad hwn. Mae plentyn A yn rhannu dosbarth gydag ugain o ddisgyblion eraill. Mae hi’n blentyn canolig ei gallu sy’n gwrtais ac yn frwdfrydig am ei gwaith. Ar gyfer Cymraeg, Saesneg a Mathemateg mae’r ddau ddosbarth blwyddyn 4 yn ffrydio. Mae plentyn A yn rhan o’r ffrwd o blant canolig a mwyaf isel eu gallu ar gyfer Mathemateg a Chymraeg ac yn rhan o ffrwd yr alluoedd canolig a mwyaf abl a thalentog ar gyfer Saesneg. Merch dawel ydy hi sy’n awyddus i blesio ac yn aml yn cynnig helpu’r athrawon dosbarth a’i chyd-ddisgyblion. Mae hi’n cyfrannu’n gyson at drafodaethau dosbarth ac yn ymateb yn gadarnhaol i gwestiynau gan athrawon. Mae hi’n hoff iawn o bopeth yn fod yn berffaith ac yn edrych yn daclus, er enghraifft dydy hi ddim yn hoffi croesi pethau allan yn ei llyfrau neu orfod ail wneud pethau. O ganlyniad i hyn, wrth gasglu’r data ar gyfer y dasg hon roedd rhaid bod yn ofalus o sut roeddwn i’n geirio pethau a sut roeddwn i’n gosod targedau a ffyrdd ymlaen, oherwydd roedd hi’n hawdd iawn i’r ferch teimlo bod ei gwaith ddim yn ddigon da a theimlo’n ddigalon ac yn isel oherwydd hynny. Her oedd hyn weithiau, ond roeddwn i’n ceisio tynnu ei sylw at y pethau a oedd yn wych yn ei gwaith, ac yn ceisio gorffen ein sgyrsiau ar nodyn cadarnhaol fel ei bod hi’n gweld y targedau fel mwy o ffordd i wneud y gwaith y gorau y gallai fod yn lle eu bod nhw’n cael eu gweld fel rhywbeth negyddol.

Casglu Data
	Mae’r data a gasglwyd yn seiliedig ar y dull mosaig. Golygai hyn ein bod ni’n casglu gwybodaeth o ystod o ffynonellau er mwyn cael darlun cyflawn o’r unigolyn. Data ansoddol a gasglwyd felly, ac o ganlyniad, ni ellir cyffredinoli’r data oherwydd mae’n berthnasol i’r plentyn hwnnw yn unig. Cyn mynd ati i gasglu’r data roedd hi’n hynod bwysig o ran diogelwch ac ystyriaethau moesegol fy mod i’n cael caniatâd gan yr ysgol a chydsyniad y plentyn i gasglu’r wybodaeth oedd ei hangen er mwyn cwblhau’r dasg hon. Y dulliau a ddefnyddiais i gasglu’r wybodaeth oedd arsylwi ar y plentyn, siarad â’r plentyn, cadw cofnod olrhain o gynnydd y plentyn ym mhob pwnc a addysgais, casglu esiamplau o waith y plentyn a chymryd lluniau.
	Dysgais i lawer am blentyn A wrth arsylwi arni. Roeddwn i’n ceisio arsylwi arni heb iddi fod yn ymwybodol o beth roeddwn i’n gwneud. Roedd hyn yn bwysig oherwydd roeddwn i am i blentyn A fod yn naturiol yn y dosbarth yn hytrach na theimlo o dan bwysau i ddangos yr hyn roedd hi’n credu roeddwn i am weld. Roeddwn i’n cadw cofnod ysgrifenedig o’m harsylwadau (gweler atodiad 1), ond anodd oedd gwneud hyn wrth addysgu gwersi, felly roedd rhaid i mi gofio nôl weithiau yn hytrach nag ysgrifennu'r un pryd a ddigwyddodd rhywbeth. Pe bawn i’n gwneud ymchwil o’r fath eto byddai ffilmio rhai o’m gwersi gyda sylw arbennig ar y plentyn o dan sylw efallai yn ddull gwell o gasglu’r data, neu ofyn i oedolyn ychwanegol (os oes un yn y dosbarth) i greu nodiadau ar fy nghyfer. Y broblem fwyaf gyda’r datrysiadau hyn yw gellid effeithio ar ymddygiad y plentyn oherwydd maen nhw’n ymwybodol iawn ei fod nhw’n cael ei arsylwi a’r bwriad oedd gweld sut mae’r plentyn yn ymddwyn ac yn ymateb yn naturiol.
	Dull arall o gasglu data oedd cael sgyrsiau aml gyda phlentyn A yn ystod gwersi. Ystyriaf hyn fel yr adran cynadledda plant o’r dull mosaig. Byddai’r sgyrsiau hyn yn cynnwys cwestiynu hi i weld yn union beth oedd ei dealltwriaeth o dasg, rhoi adborth uniongyrchol iddi am ei gwaith, gofyn sut roedd hi’n teimlo am ei gwaith a chynnig ffyrdd ymlaen iddi (gosod targedau). Eto, nodwyd y rhan fwyaf o’r sgyrsiau hyn ar bapur fel ychwanegiad i’r nodiadau arsylwadol. Unwaith eto, y broblem gyda’r dull hwn oedd bod llawer o gofio nôl ar ddiwedd gwersi yn lle cofnodi wrth i’r sgyrsiau digwydd. Er mwyn osgoi hyn, gallwn i wedi cynnal sgyrsiau wythnosol, efallai, lle roedden ni’n trafod pob darn o waith a’i theimladau amdanynt, ond bod y sgyrsiau yn cael ei recordio fel bod gen i gofnodion a thystiolaeth fwy manwl gywir o’r hyn a drafodwn ni. Os roeddwn i’n recordio bydd rhaid sicrhau bod enw’r plentyn yn aros yn anhysbys.
	Roedd casglu esiamplau o waith plentyn A a chadw cofnod olrhain o gynnydd y plentyn yn hollbwysig ac yn ddefnyddiol iawn wrth ystyried beth ydy safon y gwaith ar hyn o bryd. O ganlyniad roedd hi’n hawdd gweld a oedd plentyn A wedi cael anhawster gyda thasg neu beidio, a thrwy hyn roedd hi’n bosibl gosod targedau penodol a ffyrdd ymlaen iddi.  Roeddwn i’n sicrhau fod y plentyn yn ymwybodol o’r cryfderau yn ei gwaith ond hefyd ei bod hi’n ymwybodol o sut y gallai wneud gwaith hyd yn oed yn  well (y ffyrdd ymlaen). Gwendid ar fy rhan i oedd ddim yn sicrhau bod y targedau a osodwyd yn effeithio ar fy nghynllunio dilynol a'u bod nhw’n cymryd blaenoriaeth yn y gwersi oedd yn dilyn. Pe bawn i wedi rhoi mwy o ffocws iddynt yn y gwersi dilynol efallai byddai plentyn A wedi cyflawni ei thargedau llawer gyflymach.
	Yn olaf, cymerais i luniau ar iPads yr ysgol o blentyn A yn cymryd rhan mewn gwersi mwy gweithredol ac o amgylcheddau roeddwn i wedi sylweddoli mae plentyn A yn ffynnu ynddynt. Roedd y rhain yn cynnwys gwersi y tu allan - chwaraeon ar y cae a defnydd o’r ardal natur, gwersi yn ystafell Gwilym Davies sef dosbarth cyfrifiaduron (TGCh) yr ysgol a gwersi mwy ymarferol yn y dosbarth (gweler atodiad 2). Cryfder casglu data o’r math yw bod chi’n gweld yr hyn sy’n digwydd mewn amser go iawn a’r offer sydd ar gael yn yr ardaloedd hyn mewn ffordd weledol. Does dim cofio nôl neu geisio dychmygu mae’r dystiolaeth sydd ei angen arnoch chi gyda’ch chi yn syth. O ran ystyriaethau diogelwch a moesegol, cefais i ganiatâd gan bennaeth yr ysgol i gymryd lluniau yn ystod fy amser yn yr ysgol ar yr amod bod wynebau’r plant yn anweladwy . Er mwyn sicrhau data mwy personol a mwy o fewnbwn gan blentyn A, y tro nesaf, fyddwn i’n gofyn i’r plentyn gymryd y lluniau o’i hoff lefydd, neu recordio fideo efallai ac esbonio’r rhesymau pam maen nhw’n hoffi’r llefydd yma. Trwy wneud hyn byddwn ni’n clywed a gweld mwy o safbwynt y plentyn yn hytrach na safbwynt yr athro/athrawes sy’n arsylwi arnynt.

Dadansoddi’r Dysgwr
	Roedd casglu’r data ar gyfer yr aseiniad hwn yn gyfle i ddod i nabod plentyn A yn dda iawn. Mae hi’n blentyn sydd eisiau llwyddo yn yr ysgol boed hynny’n academaidd neu fel rhan o dimau’r ysgol. Yn aml iawn mae hi’n gofyn os caiff hi helpu athrawon neu ei chyd-ddisgyblion. Mae hi’n awyddus i blesio ac yn argeisio perffeithrwydd. Er bod gosod disgwyliadau uchel i’w hunain yn llwyr dderbyniol, weithiau mae’n cael effaith negyddol arni hi fel unigolyn ac ar ei gwaith. Os nad ydy rhywbeth yn berffaith mae hi’n credu fod popeth mae hi wedi gwneud yn anghywir neu ddim yn ddigon da ac mae hyn yn arwain ati’n teimlo’n isel a mabwysiadu teimladau negyddol tuag at ei gwaith. Cynigodd yr ymchwil hon, felly, gyfle i geisio dangos iddi fod targedau ddim yn bethau negyddol ond yn ffyrdd o sicrhau’r gwaith o’r safon uchaf, ac i’w hatgoffa dydy neb yn berffaith, mae hi’n iawn i gael pethau yn anghywir oherwydd dyna sut rydym ni’n dysgu.
	Mae hi’n hoff iawn o weithgareddau mwy gweithredol o fewn gwersi a hefyd gwersi y lleolir y tu allan i’r ystafell dosbarth. Credaf hyn oherwydd roedd hi wrth ei bodd yn y wers synhwyrau wnes i yn Gymraeg lle roedd rhaid iddynt ddisgrifio’r hyn roedden nhw’n gweld a theimlo (tywod, creigiau, cregyn a dŵr), gweler atodiad 2. Roedd plentyn A wedi meddwl am ansoddeiriau a chymariaethau creadigol ac unigryw ac roedd hi a’i gwaith wedi elwa llawer o’r math o wers. O ran defnyddio’r gofod tu allan ar gyfer gwersi, mae plentyn A yn mwynhau gwersi addysg gorfforol yn enwedig gweithgareddau sy’n cael eu cynnal ar y cae megis rownderi, criced, rhedeg milltir a pharatoadau tuag at y mabolgampau. Mae hi hefyd yn hoff iawn o anifeiliaid ac felly roedd hi wrth ei bodd gyda’r wers Wyddoniaeth a oedd tu allan yn yr ardal natur yn helfa trychfilod.
	Cyn i mi fynd ati i ddadansoddi pynciau a sgiliau unigol mae’n bwysig nodi’r gwahaniaeth rhwng Llythrennedd ac Iaith a’r gwahaniaeth rhwng Mathemateg a Rhifedd. Mae Iaith yn golygu'r sgiliau hynny sydd yn benodol i Gymraeg fel pwnc, tra bod llythrennedd yn golygu’r sgiliau iaith a ddefnyddir ar draws y cwricwlwm, hynny yw'r sgiliau nad ydynt yn gyfyngedig i wersi Cymraeg yn unig.  Yn debyg iawn, sgiliau Mathemateg yw’r hyn a addysgwyd mewn gwersi pwnc Mathemateg pur, a sgiliau Rhifedd ydy’r sgiliau hynny sy’n cael eu dysgu ar draws y cwricwlwm, er enghraifft, trefnu rhifau yn gronolegol, defnyddio pedwar pwynt y cwmpawd a chasglu a dehongli data.
	Fel y nodwyd uchod, plentyn o allu canolig ydy plentyn A. O ran llythrennedd, ei sgiliau siarad sydd yn gryfder iddi. Mae hi’n gallu ffurfio brawddegau yn gywir a defnyddio terminoleg pwnc yn hyderus. Yn ystod ein gwaith creadigol mewn gwersi Cymraeg roedd hi’n amlwg ei bod hi’n hyderus yn meddwl am enghreifftiau o gymariaethau a disgrifiadau a’u defnyddio yn naturiol wrth drafod gyda phartner ac mewn grwpiau. Mae ei sgiliau ysgrifennu yn dda ar y cyfan. Eto, mae hi’n gallu ffurfio brawddegau yn gywir, hynny yw defnyddio agoriadau addas a’u hamrywio nhw, gosod geiriau mewn trefn sydd yn gwneud synnwyr i’r darllenydd a defnyddio atalnodi yn gywir mwyafrif o’r amser. Yr hyn sydd yn wendid yn ei gwaith iaith a’i gwaith llythrennedd yw ei sillafu. Credaf yn gryf mai achos ei gwendid yn sillafu yw’r ffaith dydy hi ddim yn darllen digon. Credaf hyn oherwydd mae sesiwn darllen bob bore yn ystod amser cofrestru ond bob tro rydw i’n gofyn iddi ddod i ddarllen does ganddi ddim llyfrau darllen na’i chofnod darllen hi. Gan fod dim cofnodion o’i gallu darllen, anodd iawn yw gwybod beth yn union yw ei lefel darllen. Yn ychwanegol at hyn, pan rydw i’n gofyn i blant rhannu eu gwaith gyda gweddill y dosbarth mae hi’n awyddus i rannu ei gwaith ond yn gofyn i mi ei ddarllen i’r dosbarth. Wrth ddarllen ei gwaith, y pryder mwyaf yw bod geiriau aml eu defnydd a geiriau sydd yn weledol yn ystod y wers, naill ai ar y bwrdd gwyn neu ar fatiau cymorth, yn cael eu sillafu’n anghywir, er eu bod nhw o flaen hi (gweler atodiad 3). Gellid dadlau fod hyn yn awgrymu dydy hi heb weld geiriau wedi’u hysgrifennu ar bapur digon er enghraifft heb weld geiriau mewn print mewn llyfrau, i wybod sut mae’r geiriau mae hi’n clywed ar lafar yn edrych pan rydych chi’n eu hysgrifennu nhw. Mae’r cysylltiad rhwng yr hyn mae hi’n clywed a’r hyn mae hi’n cofnodi a gweld yn wan. Gellid dadlau felly bod y dystiolaeth yn dangos mai ei sgiliau graffoffonig sydd yn wendid iddi.
	Diddorol yw nodi nad ydy hyn yn gymaint o broblem yn Saesneg. Mae plentyn A yn dod o deulu di-gymraeg ac felly Saesneg ydy iaith yr aelwyd. Mae’n bosibl felly bod mwy o fewnbwn gartref ar gyfer Saesneg na sydd ar gyfer y Gymraeg a bod hynny wedi effeithio ar lefel darllen a sillafu’r plentyn yn y Gymraeg. Fel y dywed Teale: “Home background plays a significant role in a young child’s orientation to literacy [and to education]. But home background is a complex of economic, social, cultural, and even personal factors” (Teale, 1986:193). Mae’n bosibl bod ei rhieni yn ddihyder yn y Gymraeg a heb gael digon o gymorth gan yr ysgol yn ystod blynyddoedd cynnar addysg Gymraeg plentyn A.
	Yn troi at Rifedd. Mae ganddi sgiliau rhifedd da. Yn ystod y tair wythnos rydw i wedi bod yn addysgu yn yr ysgol, y sgiliau rhifedd a defnyddiwyd yn drawsgwricwlaidd yn bennaf yw casglu a dehongli data. Cafwyd cyfle i ymarfer y sgiliau hyn mewn gwersi Gwyddoniaeth yn bennaf, lle roedden ni’n casglu gwybodaeth a data am anifeiliaid a’u cynefinoedd ac yn eu defnyddio i greu cronfa ddata ganghennog. Pan aethon i i helfa trychfilod, gofynnwyd iddynt gofnodi’r rhywogaethau gwahanol roedden nhw’n gweld a sawl un o bob un roedden nhw'n gweld ar ffurf tabl ricsen a chyfnewid hynny i graff bar. Mae’r sgiliau hynny yn gryf ganddi.
Wrth arsylwi ar wersi Mathemateg yr hyn oedd yn amlwg yw ar un llaw mae plentyn A yn medru caffael dulliau a gwybodaeth newydd yn eithaf cyflym ond, ar y llaw arall, ei gwendid yw defnyddio’r dulliau a’r wybodaeth hynny mewn cyd-destunau gwahanol megis cwestiynau sydd wedi’u geirio ychydig yn wahanol neu o fewn sefyllfaoedd bywyd go iawn. Mae’n fel petai hi fethu gweld taw’r un patrwm neu ddull sydd yn codi ac mae angen tipyn o arweiniad arni er mwyn iddi allu defnyddio’r wybodaeth/sgil mewn  ystod o gyd-destunau ar draws y cwricwlwm. Fel y dywed Nottingham:
‘Learning how to learn requires that children ask questions, give reasons, organise information and understand concepts...Children also need to be able to generalise, find exceptions, challenge assumptions, paraphrase and predict. And since our world is changing more rapidly than at any time in history, it seems that the ability to learn, adapt and use judgement will be of the utmost importance.’ (Nottingham, 2013:57)
Yn edrych tua’r dyfodol mae hi’n hynod bwysig bod plentyn A yn gallu defnyddio’r sgiliau a’r wybodaeth sydd ganddi a’u haddasu nhw at sefyllfaoedd a chyd-destunau amrywiol a newydd.
	Mae hyder yn ffactor bwysig iawn sy’n effeithio ar ddatblygiad plentyn A. Mae’n amlwg iawn pa bethau mae hi’n fwyaf hyderus yn gwneud er enghraifft TGCh a Chwaraeon. Yn y gwersi hynny mae hi’n mynd ati i weithio yn annibynnol ac yn ddigon hyderus i allu helpu ei chyfoedion os ydyn nhw’n cael trafferth gyda rhywbeth yn y meysydd hynny. Y nod yw cael plentyn A i weld ac i gredu bod hi’n dda mewn sawl pwnc, a bod yr hyder sy’n cael ei arddangos yn ystod gwersi TGCh a Chwaraeon yn cael ei drosglwyddo i’r pynciau eraill.

Camau nesaf
	Yr hyn sy’n amlwg o’r wybodaeth a gasglwyd yw bod y gwendidau yng ngwaith plentyn A yn fach iawn wrth ystyried y darlun cyfan, ond maen nhw’n broblemau gall dwysau yn hawdd, a thrwy hynny achosi problemau mawr iddi yn y dyfodol os nad ydynt yn cael eu datrys. Er mwyn ceisio gwella ei phroblemau sillafu a darllen byddwn i’n gweithredu sawl cam. Yn gyntaf, byddwn i’n dechrau cynnal sesiynau darllen ar y cyd yn darllen testunau sydd o ddiddordeb iddi er mwyn codi hyder plentyn A wrth ddarllen. Pwysleisir pwysigrwydd darllen ar y cyd gan Anni Llŷn, Bardd Plant Cymru: 
‘Mae cyd-ddarllen yn hanfodol, fel eu bod yn cael y cyfle i holi os nad ydynt yn deall, cael y cyfle i glywed cystrawen mewn tôn sy’n mynegi’r ystyr, cael y cyfle i glywed camgymeriadau a chywiro, a chael cefnogaeth i ganolbwyntio.’  (Llŷn, 2015)
Credaf fod hyn yn bwysicach oll i blant sydd yn dod o deuluoedd di-gymraeg oherwydd yr unig gyfle sydd ganddynt i glywed ac i ddefnyddio’r iaith ydy yn yr ysgol. Bydd y sesiynau darllen ar y cyd yn rhoi’r cyfle iddi weld sut mae’r geiriau rydym ni’n dweud yn edrych ar bapur a gobeithio bydd hyn yn helpu cryfhau ei sgiliau graffoffonig. Yn ogystal â hyn, bydd cyfle i weld os ydy plentyn A yn deall yr hyn mae hi’n darllen. Dadleua Anni Llŷn mai deall ystyr yr hyn rydych chi’n darllen yw’r peth pwysicaf: ‘Mae “darllen” yn fwy nac edrych ar air a gallu ei ddweud neu ei ysgrifennu. Mae “darllen” yn golygu “deall” a “dehongli”.’  Mae’n bwysig sicrhau fod y plant sydd yn rhan o’i grŵp darllen gyda gallu darllen tebyg iddi hi fel ei bod hi’n gallu gweld fod pawb yn gwneud camgymeriadau ac nid hi yn unig sydd yn cael anawsterau. Cyfyngiad posibl i ‘r strategaeth hon yw clustnodi amser penodol bob dydd o fewn amserlen brysur yr ysgol fel bod pawb yn gallu bod yn rhan o’r sesiynau darllen ar y cyd ac elwa ohonynt. Awgrym posibl i ddatrys hynny, yw defnyddio’r amser ar ddiwedd y dydd (sesiwn 4), sydd yn llai na 45 mun o hyd, i gynnal y sesiynau hyn. Gellid dadlau bydd yr amser hwn yn helpu’r plant ymdawelu a bod yn llawer mwy gosteg yn mynd adref.
Yn ychwanegol i hyn byddwn i’n rhoi’r cyfle iddi gael ymarfer ei darllen mewn cyd-destun gwahanol trwy weithio gyda’r elusen ‘Burns by your Side.’ Mae’r elusen yn dod â chŵn i’r ysgol i fod yn ffrind darllen i blant. Credaf bydd hyn o fudd i blentyn A oherwydd mae hi’n hoff iawn o anifeiliaid, a gellid dadlau bydd y cyfle iddi gael darllen i anifail yn hytrach nag oedolyn mewn awyrgylch diogel a heb farn mynd i godi ei hyder wrth ddarllen. Ni fydd unrhyw gost i weithredu hyn oherwydd elusen ydyn nhw ac felly mae hi’n werth arbrofi gyda’r syniad i weld os ydy’r plant yn elwa o’r fenter neu beidio.
Yna, byddwn i’n sicrhau fy mod i neu gynorthwyydd yn dechrau clywed hi’n darllen o leiaf unwaith yr wythnos mewn sesiynau darllen y bore. Os nad oes llyfr ganddi, byddwn i’n dewis un o’r silff llyfrau er mwyn sicrhau ein bod ni’n cael cofnodion diweddar a manwl cywir o’i gallu darllen. Wrth i hyder y plentyn cynyddu, byddwn i’n ceisio rhoi mwy o gyfleoedd iddi ddarllen o fewn gwersi er enghraifft darllen darn o’i gwaith yn uchel i’r dosbarth, neu i ddarllen testunau ac enghreifftiau o’r bwrdd gwyn allan yn uchel.  Yr hyn sy’n bwysig i gofio wrth weithredu’r cam yma yw lles y plentyn. Efallai, na fydd plentyn A yn digon hyderus i rannu ei gwaith neu i ddarllen yn  uchel o flaen y dosbarth, ac mae’n bwysig i beidio rhoi pwysau arni i wneud y pethau hynny os nad ydy hi’n fodlon neu yn teimlo’n barod i wneud nhw. Pe bai gormod o bwysau arni, mae’n bosibl mi fydd hi’n colli hyder eto ac yn cymryd camau yn ôl yn hytrach na chamau ymlaen gyda’i dysgu.
Y peth pwysicaf sydd angen gwneud yw newid ei hagwedd tuag at ddarllen, dim ond trwy wneud hynny y gallwn ni sicrhau bod y gwelliannau sy’n cael eu gwneud yn rhai parhaol. Os nad ydy’r plentyn eisiau cymryd y camau sydd eu hangen er mwyn sicrhau newid, yna mae’n bosibl ni fydd y newid yn digwydd o gwbl. Nid dasg hawdd ydy hon. Mae angen amynedd ond yn bennaf oll mae angen amser. Mae’n hynod bwysig i gael cefnogaeth a mewnbwn gan y rhieni, yn enwedig gyda Chymraeg. Os nad ydyn nhw’n hyderus yn gweithredu’r camau sydd ei angen nac yn defnyddio’r iaith yna mae dyletswydd arna i a’r ysgol i’w haddysgu nhw a’u cynorthwyo nhw. Ffordd syml o helpu rhieni gyda darllen yr iaith yw creu tabl o eirfa a disgrifiad o sut i ynganu’r gair mewn ffordd sy’n gyfarwydd iddynt. Credaf yn gryf mai addysg ydy partneriaeth rhwng yr ysgol a’r cartref ac mae angen i’r ddau cydweithio er mwyn sicrhau’r gorau ar gyfer plant. Mae hyn  yn gytûn â’r hyn y dywed Glickman:
“[r]esearch repeatedly demonstrates that schools and school districts do better when parents are engaged as equal partners in the decision making that affects their children and their schools…Only through this richer level of engagement will parents and the public at large better understand their vital connection to quality public education” (Glickman, 2004: 229)
Bydd y newidiadau a awgrymwyd uchod yn golygu newid i bob un yn y dosbarth a newid i’r drefn maen nhw’n gyfarwydd â hi. Ond, os ydy bob un yn cymryd rhan mae’n golygu bod e’n broses a newid cynhwysol ac nid yn gyfyngedig i unigolion yn unig. Credaf yn gryf bydd y newidiadau hyn yn fuddiol i bob un ac nid yn unig i’r plant sydd gyda’r sgiliau darllen gwannaf.
O ran sgiliau Rhifedd, mae dyletswydd gen i i gynllunio ystod o gyfleoedd i’r plant cael defnyddio eu sgiliau rhifedd ar draws y cwricwlwm yn aml. Mae angen i’r gweithgareddau rhoi’r cyfle iddynt ymarfer eu sgiliau rhifedd mewn cyd-destunau sydd yn gysylltiedig â bywyd bob dydd, fel bod y plant yn gallu gweld pwrpas i’r gweithgareddau. Yn benodol ar gyfer plentyn A mae rhaid iddi ddechrau chwilio am batrymau a chliwiau a cheisio meddwl dros ei hunain. Mae angen iddi fod yn fwy hyderus gyda’i sgiliau rhifedd a chredu ei bod hi’n gallu cyflawni tasgau ar ben ei hun, oherwydd mae hi sicr yn medru gwneud hynny. Yn edrych tua’r dyfodol a chwricwlwm newydd i Gymru o ganlyniad i’r argymhellion a wnaed gan yr Athro Donaldson yn ei adroddiad Dyfodol Llwyddiannus, mae’n hynod bwysig bod plentyn A yn mabwysiadu’r sgiliau hyn oherwydd hebddynt, ni fyddai’n gallu cyflawni dibenion y cwricwlwm newydd sef i fod ‘yn ddysgwr uchelgeisiol, galluog sydd... yn datblygu corff o wybodaeth ac sydd â’r sgiliau sydd eu hangen i gysylltu’r wybodaeth honno a’i chymhwyso at wahanol gyd-destunau.’ (Donaldson, 2015: 29)
Er mwyn ceisio codi ei hyder gyda’i sgiliau rhifedd, byddwn i’n annog hi i weithio yn fwy annibynnol trwy leihau ar y cymorth rydw i’n rhoi iddi. Byddwn i’n lleihau’r cymorth yn raddol a dros gyfnod o amser fel bod plentyn A yn dod i’r arfer o weithio yn fwy annibynnol ac i osgoi unrhyw deimladau negyddol tuag at rifedd o ganlyniad i ormod o bwysau arni. Mae’n hynod bwysig hefyd i’r tasgau fod yn rhai gweithredol oherwydd wrth arsylwi ar blentyn A sylwais ei bod hi’n ymateb y mwyaf cadarnhaol ac yn dysgu’r gorau os ydy hi’n cymryd rhan weithredol yn ei dysgu ac yn defnyddio ei dwylo yn lle ysgrifennu â phen.
Mae’n hynod bwysig fod y plant yn cael ei herio o fewn gwersi Mathemateg oherwydd yn fy marn i, dyna le maen nhw’n dysgu’r sgiliau a dull sylfaenol o ddatrys problemau a phosau mathemategol. Mae’n bosibl gwneud hyn trwy gynllunio cwestiynau her ar gyfer bob gwers, sy’n gofyn i’r plant ymarfer y dull maen nhw wedi dysgu ond bod rhywbeth yn wahanol yn y cwestiwn, er enghraifft, fod y rhifau ychydig yn wahanol ac yn fwy heriol (cannoedd, miloedd a phwyntiau degol) neu fod rhifau ar goll ac mae’r plant angen datrys y broblem. Bydd cwestiynau o’r fath yn helpu plentyn A defnyddio’r wybodaeth a’r dull sydd ganddi ond mewn ffyrdd ychydig yn wahanol ac yn herio hi i chwilio am batrymau neu gliwiau a fydd yn helpu hi gyflawni’r her. Gellid dadlau bydd cwestiynau o’r fath yn helpu plentyn A i ddod yn ddysgwr uchelgeisiol, galluog sydd yn chwilio am heriau ac yn eu mwynhau ac i ddod yn ddysgwr ymholgar sy’n mwynhau datrys problemau (Donaldson, 2015). Cyfyngiad posibl wrth weithredu hyn bydd os ydy plentyn A yn deall gwaith y wers a’r dull a ddefnyddiwyd er mwyn gallu ymdopi gyda chwestiynau her neu beidio. Hefyd bydd y nifer o gwestiynau her mae hi’n cyflawni o fewn wythnos yn dibynnu ar ei chyflymder wrth orffen prif dasgau’r gwersi.

Casgliadau
	Dysgais i lawer wrth gasglu’r data ar gyfer yr aseiniad hwn. Mae’r perthynas rhyngof i a phlentyn A llawer cryfach o’i herwydd a chredaf fy mod i nawr yn deall sut i gael y gwaith gorau allan ohoni. Mae’n bwysig i mi barhau amrywio gwersi o ran sbardun a gofod i sicrhau bod plentyn A, yn ogystal â phlant eraill y dosbarth, ddim yn colli diddordeb. Mae plentyn A, a gweddill y dosbarth, yn ymateb yn wych i glod, ac felly mae’n hynod bwysig ei ddefnyddio pan mae unigolyn yn ei haeddu. Her wrth addysgu, yn enwedig gyda phlentyn A, yw sicrhau bod yr unigolyn yn gweld targedau a ffyrdd ymlaen fel ffordd o wella elfennau o’i waith, ac nid fel beirniadaeth o’r gwaith yn ei gyfanrwydd.  Mae’r ymchwil wedi amlygu’r angen i mi gynllunio mwy o gyfleoedd i bob un cael defnyddio’r sgiliau rydym ni’n dysgu yn yr ystafell dosbarth mewn sefyllfaoedd bywyd go iawn. Dyma darged byddwn i’n gosod i fy hun ac yn ceisio gweithredu arno yn ystod y profiad addysgu nesaf. Mae’n hynod bwysig i mi wneud hyn er mwyn rhoi’r cyfle gorau i mi a’r plant gallu gwireddu a chyflawni dibenion y cwricwlwm newydd (cwricwlwm Donaldson).
[bookmark: cysill]Dengys yr ymchwil fod arsylwi yn arf hynod bwerus a byddaf yn parhau i’w ddefnyddio trwy gydol fy ngyrfa fel athrawes, er mwyn gallu ateb anghenion unigol bob disgybl a sicrhau’r gwaith gorau gan bob un. Y gobaith trwy weithredu ar hynny a thrwy gyfathrebu clir a chyson yw bydd bob un yn gallu dod yn ddysgwyr gydol oes ac yn barod i wynebu’r her o ddibenion y cwricwlwm newydd.

Atodiadau
Atodiad 1- Nodiadau arsylwi

Atodiad 2- gwers ymarferol, defnyddio’r synhwyrau

Atodiad 3 – esiampl o waith plentyn A. Cam sillafu wedi nodi gan linell igam ogam.
[bookmark: _GoBack][image: C:\Users\Taylah\AppData\Local\Microsoft\Windows\INetCache\Content.Word\IMG_0067.jpg]
image2.jpeg
i ;j_,;u_}_o_//f - Guwilum Dowier
Wi mynd i | werdhian

annibynnol.
'~ wedi “bod yn aumyneddoar
oon_nad” pedd ™ gueipn
BB yn queithic.
—L‘leﬂ plant evpill cedd
yn ' coel waﬂe«%«(m

a2]es[ip ~ Moo

'W@'h Cudblhau dol enud

o 2 yn gnnibiyanol
DVLé/ joedd angea “ycuwdia
o ameiniad am Yl .
o) lhoud ‘f&uﬂf’ﬂmj f o

Z4]os])y

%ﬂj}/’w i adauy = weds thov (001 yith
—dyda ’ g ochaid, wae rownoen

- wedi Sgono iownder

_ac uedi modely o
helpu % rhai cedd yn cael

rafferth buw ped..

T K/al nf’ﬂw' {‘luw@o) hi'n

cebing el thimm.

=





image3.jpeg




image4.jpeg
,ﬂ& Y QM 19 :
el pys éd% & eyl n gg
Eﬁ?’% Wﬂw-fﬂ% 'Pon‘dr “f%f E 1
K ./' Qe k [/‘"w/" OM "‘ 3
/ : ; Lot %ﬂ J‘/ ftL‘/(, W&Z Wr/‘ &
Rl o foangy o wdd( it
; —m'r;yd..:.;g;,
- itk
“rer Srpa





image1.png
Prifysgol Cymru
¥ Drindod Dew Sant

J University of Wales
Trinity Saint David




